



UZNESENIE VLÁDY SLOVENSKEJ REPUBLIKY

č. ..............

z...............................

k návrhu opatrení na zabezpečenie efektívneho vykonávania medzinárodných sankcií, s osobitným zameraním na reštriktívne opatrenia prijaté v nadväznosti na situáciu na Ukrajine


	Číslo materiálu:
	....................................

	Predkladateľ:
	ministerka spravodlivosti



Vláda

1. súhlasí 

.1. s potrebou bezodkladného zabezpečenia vykonávania reštriktívnych opatrení prijatých v nadväznosti na situáciu na Ukrajine a súčasne s potrebou zlepšenia súčasného mechanizmu na zabezpečenie efektívneho vykonávania medzinárodných sankcií v Slovenskej republike vo všeobecnosti

A. poveruje

ministerku spravodlivosti

B.1	zriadiť Ústrednú koordinačnú skupinu pre vykonávanie medzinárodných sankcií, ktorá bude dočasne vykonávať úlohy koordinačného orgánu pre výkon medzinárodných sankcií

	bezodkladne

B. ukladá

členom vlády

B.1. nominovať zástupcov do Ústrednej koordinačnej skupiny pre vykonávanie medzinárodných sankcií, aby boli jej členmi zástupcovia všetkých relevantných podriadených útvarov, ktoré zabezpečujú výkon medzinárodných sankcií

bezodkladne
B.2. poskytovať súčinnosť Ministerstvu spravodlivosti Slovenskej republiky pri plnení úloh vyplývajúcich z vykonávania medzinárodných sankcií na obdobie, pokiaľ bude plniť úlohy dočasného sekretariátu Ústrednej koordinačnej skupiny pre vykonávanie medzinárodných sankcií

priebežne 

B.3. analyzovať rozsah povinností vyplývajúcich z reštriktívnych opatrení prijatých v nadväznosti na situáciu na Ukrajine a prijať návrhy za účelom odstránenia nedostatkov, ktoré bránia ich efektívnemu vykonávaniu, vrátane, ak je to potrebné, navrhnutím nových mechanizmov potrebných pre efektívne vykonávanie uvedených reštriktívnych opatrení a jeho kontrolu 

do 15. apríla 2022

B.4. bezodkladne informovať Ústrednú koordinačnú skupinu pre vykonávanie medzinárodných sankcií o opatreniach prijatých na zabezpečenie efektívneho vykonávania reštriktívnych opatrení a o prípadných prekážkach ich riadneho vykonávania (či už rezortného alebo nadrezortného charakteru)  

priebežne

B.5. bezodkladne informovať Ústrednú koordinačnú skupinu pre vykonávanie medzinárodných sankcií o realizovaných reštriktívnych opatreniach

priebežne

ministerke spravodlivosti

B.6. na základe odporúčania Ústrednej koordinačnej skupiny pre vykonávanie medzinárodných sankcií predložiť vláde návrh na určenie budúceho stáleho koordinačného orgánu (alebo orgánov) pre vykonávanie medzinárodných sankcií.

do 30. septembra 2022

B.7. v spolupráci s Ústrednou koordinačnou skupinou pre vykonávanie medzinárodných sankcií vypracovať analýzu možnosti trestnoprávneho postihu porušovania medzinárodných sankcií 

do 30. septembra 2022


C. odporúča

generálnemu prokurátorovi Slovenskej republiky
guvernérovi Národnej banky Slovenska
predsedovi Úradu geodézie, kartografie a katastra Slovenskej republiky
predsedovi Národného bezpečnostného úradu
predsedovi Štatistického úradu Slovenskej republiky
predsedovi Protimonopolného úradu Slovenskej republiky
predsedovi Úradu jadrového dozoru Slovenskej republiky
predsedovi Úradu pre normalizáciu, metrológiu a skúšobníctvo Slovenskej republiky
predsedovi Úradu pre verejné obstarávanie
predsedovi Úradu priemyselného vlastníctva Slovenskej republiky
predsedovi Správy štátnych hmotných rezerv Slovenskej republiky


C.1. nominovať zástupcov do Ústrednej koordinačnej skupiny pre vykonávanie medzinárodných sankcií

bezodkladne

C.2. poskytovať súčinnosť Ministerstvu spravodlivosti Slovenskej republiky pri plnení úloh vyplývajúcich z medzinárodných sankcií na obdobie, pokiaľ bude plniť úlohy dočasného sekretariátu Ústrednej koordinačnej skupiny pre vykonávanie medzinárodných sankcií

priebežne 

C.3. [bookmark: _GoBack]analyzovať rozsah povinností vyplývajúcich z reštriktívnych opatrení prijatých v nadväznosti na situáciu na Ukrajine a prijať návrhy za účelom odstránenia nedostatkov, ktoré bránia ich efektívnemu vykonávaniu, vrátane, ak je to potrebné, navrhnutím nových mechanizmov potrebných pre efektívne vykonávanie uvedených reštriktívnych opatrení a jeho kontrolu 

do 15. apríla 2022

C.4. bezodkladne informovať Ústrednú koordinačnú skupinu pre vykonávanie medzinárodných sankcií o opatreniach prijatých na zabezpečenie efektívneho vykonávania reštriktívnych opatrení a o prípadných prekážkach ich riadneho vykonávania (či už rezortného alebo nadrezortného charakteru).  

priebežne

C.5. bezodkladne informovať Ústrednú koordinačnú skupinu pre vykonávanie medzinárodných sankcií o realizovaných reštriktívnych opatreniach


Vykonajú:	členovia vlády


Na vedomie:	generálny prokurátor Slovenskej republiky
guvernér Národnej banky Slovenska
predseda Úradu geodézie, kartografie a katastra Slovenskej republiky
predseda Národného bezpečnostného úradu
predseda Štatistického úradu Slovenskej republiky
predseda Protimonopolného úradu Slovenskej republiky
predseda Úradu jadrového dozoru Slovenskej republiky
predseda Úradu pre normalizáciu, metrológiu a skúšobníctvo Slovenskej republiky
predseda Úradu pre verejné obstarávanie
predseda Úradu priemyselného vlastníctva Slovenskej republiky
predseda Správy štátnych hmotných rezerv Slovenskej republiky

